vedľajšie účinky tabletky po
Dobrý večer, 4.12 sme mali s priateľom nechránený pohlavný styk a užila som tabletku po escapelle. Mám vedľajšie účinky ako pocit za zvracanie bolesti hlavy a brucha. Pretrváva to dodnes avšak nie neustále raz som úplne v poriadku a raz mi je uplne zle. Ako dlho pretrvávajú vedľajšie účinky po table
Dobrý deň.
Ďakujeme za Vašu otázku.
Núdzová antikoncepcia Escapelle obsahuje syntetické, hormónu podobné liečivo, pravdepodobne účinkujúce zabránením ovulácie a zabránením oplodneniu uvoľneného vajíčka spermiou. Vzhľadom na mechanizmus účinku dochádza ku nefyziologickému ovplyvneniu činnosti hormónov. Z toho vyplývajú aj nežiadúce účinky lieku. Priemerná doba, za ktorú sa vylúči polovica dávky liečiva je asi 26 hodín. Z tohto dôvodu môže byť liečivo v tele prítomné ešte niekoľko dní po užití tablety. Doba trvania vedľajších účinkov je vysoko individuálna a závisí od času, za aký sa organizmus vysporiada s hormonálnymi zmenami.
Prajem skorú úľavu od ťažkostí.
S pozdravom
Mgr. Barbora Bičanovská